নাজিরপুর (পিরোজপুর) প্রতিনিধি  নাজিরপুর উপজেলা বিএনপির সাধারণ সম্পাদক আবু হাসান খান পদত্যাগ করেছেন। জানা গেছে, জেলা বিএনপি সভাপতি ও সাধারণ সম্পাদক বরাবর লেখা পদত্যাগপত্রে ব্যক্তিগত ও পারিবারিক কারণ উল্লেখ করেছেন তিনি। মঙ্গলবার তিনি পদত্যাগপত্রের অনুলিপি দলীয় চেয়ারপারসন, ভারপ্রাপ্ত মহাসচিব, বিভাগীয়  সাংগঠনিক সম্পাদক, কেন্দ্রীয় দফতর সম্পাদকের দফতরে পাঠান।  এ ব্যাপারে আবু হাসান খান ব্যক্তিগত ও পারিবারিক কারণে স্বেচ্ছায় পদত্যাগ করেছেন বলে জানান। উপজেলা বিএনপি সভাপতি মোঃ মিজানুর রহমান দুলাল জানান, দলের প্রয়োজনে সাধারণ সম্পাদকের এ পদত্যাগ গ্রহণ করা হচ্ছে না। তবে জেলা বিএনপির সাধারণ সম্পাদক অধ্যাপক আলমগীর হোসেন জানান, পদত্যাগপত্রের কপি এখনও পাইনি।